Начальнік станцыі выратавання на водах згодны, што пяць невялікіх пляжаў, з якіх два ведамасныя, больш чым на 20 тысяч жыхароў раёна—мала. Аднак далёка не ўсюды можна адкрыць зоны для купання. Дно акваторыяў павінна быць роўным і цвёрдым, з плаўным ухілістым спускам, пазбаўлена ўступаў да глыбіні 1,75 м пры шырыні паласы ад берага не менш за 15 м. Максімальная глыбіня ля берага не больш за 50 сантыметраў. У межах зоны купання не павінна быць выхаду грунтавых вод з нізкай тэмпературай, віроў. Хуткасць плыні не больш за 10 метраў у хвіліну, а пры большай абавязкова патрэбны прыстасаванні для запавольвання цячэння. Пад пляжы адводзіцца толькі добра спланаваная прыбярэжная тэрыторыя з даджавымі сцёкамі і адпаведнасцю санітарна-эпідэміялагічным патрабаванням. У пляжнай акваторыі плошча воднага люстэрка на праточных вадаёмах павінна складаць пяць квадратных метраў на аднаго купальшчыка, не праточных—у 2-3 разы больш. І гэта далёка не поўны пералік умоў.